CELEX: 62015CN0126
Language: el
Date: 2015-03-12 00:00:00
Title: Υπόθεση C-126/15: Προσφυγή της 12ης Μαρτίου 2015 — Ευρωπαϊκή Επιτροπή κατά Πορτογαλικής Δημοκρατίας

11.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/16
            
         Προσφυγή της 12ης Μαρτίου 2015 — Ευρωπαϊκή Επιτροπή κατά Πορτογαλικής Δημοκρατίας
   (Υπόθεση C-126/15)
   (2015/C 155/18)
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Braga da Cruz και F. Tomat)
   
      Καθής: Πορτογαλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι, απαγορεύοντας τη διάθεση στο εμπόριο και την πώληση στο κοινό πακέτων τσιγάρων που έχουν ήδη φορολογηθεί και διατεθεί στο εμπόριο κατά ένα συγκεκριμένο έτος μετά την παρέλευση της ιδιαιτέρως σύντομης περιόδου που προβλέπει το άρθρο 27 της υπ. αριθ. 1295/2007 αποφάσεως του Υπουργείου Οικονομικών και Δημόσιας Διοικήσεως, η Πορτογαλική Δημοκρατία παρέβη τα προβλεπόμενα στα άρθρα 7 και 9, πρώτη παράγραφος, και 39, παράγραφος 3, της οδηγίας 2008/118/ΕΚ (1), σχετικά με το γενικό καθεστώς των ειδικών φόρων καταναλώσεως και την αρχή της αναλογικότητας·
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1.
            
            
               
                  
                     Άρθρα 7 και 9 της οδηγίας 2008/118/ΕΚ
                     και αρχή της αναλογικότητας
                  
               
               
                           —
                        
                        
                           Από το άρθρο 7 της οδηγίας 2008/118/ΕΚ (στο εξής: οδηγία) προκύπτει ότι ο ειδικός φόρος καταναλώσεως επί των προϊόντων καπνού είναι απαιτητός κατά την ημερομηνία της διαθέσεως στο εμπόριο, εφαρμοζομένου του εκάστοτε ισχύοντος συντελεστή. Το άρθρο 9 της οδηγίας ορίζει ότι οι όροι επιβολής του φόρου και ο συντελεστής του ειδικού φόρου είναι οι ισχύοντες κατά την ημερομηνία κατά την οποία ο φόρος καθίσταται απαιτητός. Μετά τη διάθεση των επίμαχων προϊόντων στο εμπόριο και λαμβανομένου υπόψη του χρόνου της διαθέσεώς τους προς κατανάλωση, η φορολογική νομοθεσία της ΕΕ δεν περιέχει καμία διάταξη παρέχουσα στα κράτη μέλη την ευχέρεια να επιβάλλουν σε τέτοιου είδους προϊόντα ειδικό φόρο καταναλώσεως, να επιβάλλουν επιπρόσθετους φόρους ή να περιορίζουν τη διάθεσή τους στο εμπόριο για φορολογικούς λόγους.
                        
                     
                           —
                        
                        
                           Στην Πορτογαλία, κατά την υπ. αριθ. απόφαση 1295/2007 του Υπουργείου Οικονομικών και Δημόσιας Διοικήσεως (στο εξής: απόφαση), τα πακέτα τσιγάρων επί των οποίων έχει τεθεί φορολογική σφραγίδα συγκεκριμένου οικονομικού έτους δεν μπορούν να πωληθούν και να διατεθούν στο εμπόριο πριν την παρέλευση του τρίτου μήνα του έτους που έπεται αυτού το οποίο αφορά η φορολογική σφραγίδα, ήτοι, του έτους κατά το οποίο τα πακέτα διατέθηκαν στο εμπόριο. Μεταβατικώς, κατά τα οριζόμενα στην προαναφερθείσα απόφαση, τα πακέτα τσιγάρων επί των οποίων έχει τεθεί φορολογική σφραγίδα του 2007 μπορούσαν να πωληθούν από τα τέλη Μαΐου 2008 και τα πακέτα τσιγάρων επί των οποίων έχει τεθεί φορολογική σφραγίδα του 2008 από τα τέλη Απριλίου 2009.
                        
                     
                           —
                        
                        
                           Για τους λόγους αυτούς, η Επιτροπή κατέληξε στο συμπέρασμα ότι η πορτογαλική νομοθεσία παραβαίνει τα άρθρα 7 και 9, πρώτη παράγραφος, της οδηγίας, ωστόσο, δεν αποκλείει την πιθανότητα η εν λόγω νομοθεσία να δικαιολογείται από λόγους δημόσιου συμφέροντος.
                        
                     
                           —
                        
                        
                           Εντούτοις, κατά την Επιτροπή, οι λόγοι που προέβαλε η Επιτροπή κατά το διοικητικό στάδιο της διαδικασίας για να δικαιολογήσει τη θέσπιση της συγκεκριμένης νομοθεσίας (πρόληψη της απάτης και φοροαποφυγής, προστασία της δημόσιας υγείας και καταπολέμηση του παράνομου εμπορίου καπνού και προστασία των φορολογικών εσόδων του κράτους) δεν μπορούν να γίνουν δεκτοί αν παραβιάζουν την αρχή της αναλογικότητας.
                        
                     
         
               2.
            
            
               
                  
                     Άρθρο 39, παράγραφος 3, της οδηγίας 2008/118/EΚ και αρχή της αναλογικότητας
                  
               
               
                           —
                        
                        
                           Το άρθρο 39, παράγραφος 3, της οδηγίας ορίζει ότι τα κράτη μέλη μεριμνούν ώστε τα φορολογικά επισήματα να μη δημιουργούν εμπόδια στην ελεύθερη κυκλοφορία των προϊόντων που υπόκεινται σε ειδικούς φόρους καταναλώσεως. Η απαγόρευση που επιβάλλει η προαναφερθείσα υπουργική απόφαση δημιουργεί τέτοιου είδους εμπόδια, καθόσον ορίζει ότι τα επιθέματα τσιγάρων επί των οποίων τίθεται σφραγίδα συγκεκριμένου οικονομικού έτους δεν μπορούν να πωλούνται και να διατίθενται στο εμπόριο πριν την παρέλευση του τρίτου μήνα του έτους που έπεται αυτού το οποίο αφορά η φορολογική σφραγίδα. Ο φόβος των εισαγωγέων ότι δεν θα μπορέσουν να πωλήσουν τα αποθέματα που δεν θα καταφέρουν να πωλήσουν, σε περίπτωση μεταβολής του φορολογικού συντελεστή, θα μπορούσε να τους αποτρέψει από το να προβούν σε φυσιολογικό ανεφοδιασμό, ιδίως από άλλα κράτη μέλη, και, ως εκ τούτου, να επηρεάσει το εμπόριο σε βαθμό υπερβαίνοντα το αναγκαίο μέτρο για την καταπολέμηση, παραδείγματος χάριν, των διαθέσεων στο εμπόριο υπερβολικών ποσοτήτων εμπορευμάτων.
                        
                     
                           —
                        
                        
                           Για τους λόγους αυτούς, η Επιτροπή θεωρεί ότι η απαγόρευση της πωλήσεως και διαθέσεως στο εμπόριο που επιβάλλει η προαναφερθείσα υπουργική απόφαση δημιουργεί εμπόδια στην ελεύθερη κυκλοφορία εμπορευμάτων, κατά το άρθρο 39, παράγραφος 3, της οδηγίας, και βαίνει πέραν του αναγκαίου για την πρόληψη της απάτης, της φοροαποφυγής ή καταχρήσεων μέτρου. Κατά συνέπεια, είναι αντίθετη τόσο προς το άρθρο 39, παράγραφος 3, της οδηγίας όσο και προς την αρχή της αναλογικότητας.
                        
                     
         
      (1)  Οδηγία 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (EE L 9, σ. 12).